**יהודה לוי** (נולד ב-29 ביוני 1979) הוא שחקן, דוגמן ומנחה טלוויזיה ישראלי. זוכה שני פרסי האקדמיה לטלוויזיה, פרס מסך הזהב ופרס השחקן הטוב ביותר בפסטיבל הטלוויזיה הבינלאומי "סירייס מאניה", צרפת.

ביוגרפיה
--------

לוי נולד בפתח תקווה לירחמיאל לוי, יליד בולגריה, ולחיה (לבית ליכטנשטיין), שעלתה מפולין. הוא דודן מדרגה שנייה של השחקן רועי ניק, דודו הוא יו"ר ההתאחדות לכדורגל בישראל לשעבר, גברי לוי, ובן דודו הוא כדורגלן העבר והמאמן גיא לוי.

בהיותו בן ארבע עבר עם משפחתו לדרום אפריקה בשל עסקיו של אביו, שם החל להתאמן בקראטה ואף זכה כשהיה בן עשר באליפות דרום אפריקה לילדים. בשנת 1993 כשהיה בן 14, שבה משפחתו לישראל והתיישבה בתל אביב. לוי למד במגמת הדרמה והתיאטרון בתיכון לאמנויות "תלמה ילין". באותה השנה הצטרף לוי ללהקת הנוער השכנים של צ'יץ' ואיתה הופיע במספר מופעים והצגות, שהמפורסמת בהן היא המחזה "דוד". ב"שכנים של צ'יץ''" הכיר לוי את יעל בר זוהר, שאיתה ניהל מערכת יחסים למספר חודשים.

לוי למד בבית הספר התיכון לאמנויות "תלמה ילין", ושירת בלהקת חיל החינוך, שם שימש כמפקד הלהקה. שם גם הכיר את אפרת בוימולד, שבהמשך תהפוך לבת זוגו.

קריירה במשחק
------------

ב-1996 השתתף לוי במספר סדרות טלוויזיה בניהם: באופרת הסבון "רמת אביב גימל" שיחק במספר פרקים גילם את גיל שפרלנג. בסרט הקולנוע "זולגות הדמעות מעצמן" בתפקיד ילד שנפגע מאוטו. באותה השנה גם התארח עם ההרכב המוזיקלי ״השכנים מת״א״ בספיישל של יום העצמאות בערוץ הילדים שנקרא ״שרים לך״, לוי שר את השיר ״העולם שמח״ שכתב דני סנדרסון וביצעו אותו במקור להקת כוורת. כמו כן באותה השנה השתתף גם בהרכב המוזיקלי שנקרא ״השכנים של צ'יץ'״.

בשנת 1999 השתתף בסדרת הטלוויזיה ״כל העולם במה״ ששודרה בערוץ הילדים גילם את הליאנט.

בשנת 2001 שיחק במספר סדרות טלוויזיה בניהם: בטלנובלה "לחיי האהבה" גילם את גידי מאירי. גילם את סער בסדרה "דקות של תהילה". ו"ד.נ. גליל מערבי" בתפקיד ארי. וכן באותה השנה שיחק בהצגה "אדיפוס משפט האלים" והשתתף במספר סרטוני פרסומת (בהן לחטיף במבה).

בשנת 2002 שיחק תפקיד ראשי בסרטו זוכה פרס האקדמיה לטלוויזיה ופסטיבל הקולנוע ירושלים של איתן פוקס, "יוסי וג'אגר". הסרט זכה לשבחים בישראל ומחוצה לה ולוי זכה בפרס האקדמיה לטלוויזיה על תפקידו בסרט. באותה השנה התארח בתוכנית הקומית של ערוץ 2 שנקראת ״רק בישראל״ גילם את גידי.

בשנים 2003–2005 גילם את דמותו של ליאור דביר בטלנובלה "אהבה מעבר לפינה", במשך שלוש עונות. בשנת 2004 שיחק בסרט זוכה פרס אופיר של יוסף סידר - "מדורת השבט", לצד יהורם גאון ואסי דיין, ובשנת 2005 שיחק ב"שושלת שוורץ" לצד אניה בוקשטיין וטל פרידמן.

בשנת 2004 גילם את יואל החייל בסרט ״מדורת השבט״.

בשנת 2006 הופיע במיני-סדרה של הוט 3 "בסימן ונוס" בתפקיד יואב "ג'וב" נוימן. באותה שנה הופיע בתפקיד משני בסרטו של סטיבן ספילברג "מינכן", וכן באותה השנה ועד לשנת 2009 שיחק בתפקיד ראשי לצד עפר שכטר בטלנובלת הכדורגל של HOT "האלופה" בתור ״סער פדידה״ הדמות הראשית. בשנת 2006 הקליט לוי את השיר "רציתי" לטלנובלה "האלופה". באותה השנה השתתף במיני סדרה של "האלופה" שנקראת ״האבודה״ גילם גם שם את סער פדידה.

השתתף בפסטיגל בשנים 2002, 2003, 2011 ו-2015 בתפקיד ראשי, ואף זכה פעמיים במקום הראשון בשנים 2002 ו-2003.

כמו כן, השתתף במחזמר "טרזן וג'יין",

בשנת 2005 במופע "שיר נולד" לצד נינט טייב. באותה השנה השתתף בתוכנית הטלוויזיה ״לא נפסיק לשיר״.

בשנים 2003 עד 2006 שימש כדוגמן הבית של מותג האופנה "פוקס".

ב-2007 ועד ל-2014 שיחק בסדרת הפשע "הבורר", שכתב רשף לוי ושודרה במשך 4 עונות ו-45 פרקים, ובה גילם את נדב פלדמן - עובד סוציאלי המחליט לפתוח את תיק האימוץ שלו ומגלה שהוא בן לראש משפחת פשע (אותו גילם משה איבגי).

בקיץ 2008 השתתף לוי במחזמר "יוסף וכתונת הפסים המשגעת" בהפקת תיאטרון "הבימה", בתפקיד הראשי לצד מירי מסיקה.

בשנת 2009 התארח בתפקיד עצמו בסדרת הבת של ״הפיג׳מות״ שנקראת ״הפיג'מות במופע של דובל'ה״ ששודרה ב-HOT VOD Young.

ב-2010 גילם את פרדי, בנו של אלימלך זורקין (בגילומו של זאב רווח), בסדרה "חסמבה דור 3" ששודרה ב-HOT והתבססה על סדרת ספרים באותו השם שכתב יגאל מוסינזון. באותה השנה התארח בתפקיד עצמו בתוכנית הטלוויזיה הראליטי ״TLV - עושים את תל אביב״ ששודרה ב-HOT.

בשנת 2011 השתתף במופע המרכזי לחנוכה - הפסטיגל, שם שיחק את "פישנזון" מורה שהמציא תוכנה שמכניסה אנשים למחשב, בפסטיגל זה הופיע לצד רבים כגון אליאנה תדהר, תובל שפיר, עוז זהבי ועוד. באותה השנה התארח בתפקיד עצמו במערכון של קשת ליבליך ב״ארץ נהדרת״.

בשנת 2012 יצא הסרט ההוליוודי "בשם הכסף", בו גילם לוי בתפקיד הראשי את אייזק, מוסכניק שנקלע בלית ברירה לעולם הפשע. באותה השנה שיחק בסדרה "אמא ואבאז", בה גילם לוי חבר בקהילה הגאה לצדם של יפתח קליין ומיה דגן. בזכות תפקיד זה קיבל את מועמדות "השחקן הטוב ביותר בסדרת דרמה" בטקס פרסי האקדמיה לטלוויזיה לשנת 2013.

בשנת 2013 גילם לוי את דמותו של הרב שמעיה כנפו בסרטו של אבי נשר "פלאות".

יהודה לוי ב-2013, על סט צילומי הסדרה "איש חשוב מאוד"
ב-2014 שיחק בסדרת הדרמה "איש חשוב מאוד" בכיכובו. הסדרה, אותה יצרה שירלי מושיוף ומתבססת באופן פיקטיבי על חייו של לוי, שודרה בערוץ הוט 3, ולוי מגלם בה את בן דמותו בתפקיד הראשי, לצד אלמה דישי. תפקיד זה זיכה אותו בפרס "השחקן הטוב ביותר בסדרת דרמה" בטקס פרסי האקדמיה לטלוויזיה לשנת 2014. הסדרה חודשה לעונה שנייה ב-2018.

בשנת 2015 הופיע בשלושה פרקים בסדרה האמריקאית שיצר גידי רף, "דיג".

בשנים 2020-2015 שימש כפרזנטור של מותג האופנה הישראלי "רנואר".

בשנים 2017-2015 כיכב בערוץ 2 בסדרת הפעולה "המדרשה", בה גילם את סוכן המוסד הבכיר יונה הררי ("קינדר").

ב-2017 שיחק בסדרה "שבאבניקים" בתפקיד עצמו בהוט.

בשנת 2021 שיחק בסדרה, "מעילה", של יס, בה גילם את דמותו של עופר מקסימוב אחיה של אתי אלון. באותה שנה שיחק גם בסדרה, "עלומים" של כאן 11.

ב-2022 שיחק בתפקיד הראשי בסדרת הטלוויזיה "ריקוד האש" את דמותו של הרב נתן שולמן המייעץ לנשים ומעורר התנגדות בקהילה החסידית בה הוא חסיד של אחיו האדמו"ר, עליה זכה בפרס השחקן הראשי טוב ביותר בפסטיבל הטלוויזיה הבינלאומי, "סירייס מאניה", בצרפת.

בשנת 2023 שיחק בסדרה "גוף שלישי" בקשת לצד רותם סלע וליאור רז. בנוסף באותה השנה גילם גם את מומי בן דהן בסדרה, "איסט סייד", ששודרה בכאן 11.

באותה השנה פורסם כי לוי ינחה את "המירוץ למיליון" החל מעונתה התשיעית במקום רון שחר, התוכנית תשודר בקשת 12.

בשנת 2024 ישתתף בפסטיגל בפעם החמישית.

פרסים והוקרה
------------

* 2002, 2003 זכייה במקום ראשון בפסטיגל
* 2013, 2024 מועמד לפרס האקדמיה לטלוויזיה כשחקן ראשי על תפקידיו
* 2002, 2014, "השחקן הטוב ביותר בסדרת דרמה" פרסי האקדמיה לטלוויזיה על תפקידיו
* 2022 השחקן הראשי טוב ביותר בפסטיבל הטלוויזיה הבינלאומי, "סירייס מאניה", בצרפת

חיים אישיים
-----------

בסוף שנות ה-90 לוי ניהל מערכות יחסים עם יעל בר זוהר ובתחילת שנות ה־2000 עם אפרת בוימולד. בשנים 2006 עד 2013 היה בזוגיות עם הזמרת נינט טייב. השניים התארסו, ומאוחר יותר הודיעו על פרידה.

בשנת 2017 לוי נישא לדוגמנית שלומית מלכה, ובאוגוסט 2021 הם התגרשו.

ב-1 במאי 2023 פורסם שלוי בזוגיות עם השחקנית דנה פרידר.

מתגורר בתל אביב.

פילמוגרפיה נבחרת
----------------

| שנה | פרויקט | דמות | הערות |
| --- | --- | --- | --- |
| טלוויזיה |
| 1996–1997 | רמת אביב גימל | גיל שפרלנג |  |
| 1999 | כל העולם במה | הליאנט |  |
| 2001 | דקות של תהילה | סער |  |
| ד.נ. גליל מערבי | ארי |  |
| 2001–2002 | לחיי האהבה | גידי מאירי | * **זוכה** פרס מסך הזהב לשחקן בסדרה יומית (2002)
 |
| 2002 | רק בישראל | גידי | אורח |
| 2003–2005 | אהבה מעבר לפינה | ליאור דביר | * **זוכה** פרס מסך הזהב לשחקן בסדרה יומית (2003, 2004)
 |
| 2005 | בסימן ונוס | יואב נוימן |  |
| 2006–2009 | האלופה | סער פדידה |  |
| 2006 | האבודה |  |
| 2007–2014 | הבורר | נדב פלדמן |  |
| 2009 | המופע של דובלה | בתפקיד עצמו | תפקיד אורח |
| 2010–2011 | חסמבה דור 3 | פרדי זורקין |  |
| 2010 | TLV - עושים את תל אביב | בתפקיד עצמו | משתתף אורח |
| 2011 | ארץ נהדרת | בתפקיד עצמו | שחקן אורח |
| 2012–2013 | אמא ואבאז | סמי ישראל |  |
| 2014–2019 | איש חשוב מאוד | יהודה לוי | * **זוכה** פרס האקדמיה הישראלית לטלוויזיה לשחקן הטוב ביותר בסדרת דרמה/מיני סדרה/סדרת ילדים ונוער (2014)
* **זוכה** פרס האקדמיה הישראלית לטלוויזיה לשחקן הטוב ביותר בסדרת דרמה (2018)
 |
| 2015–2018 | המדרשה | יונה הררי |  |
| 2015 | דיג |  |  |
| 2018 | שבאבניקים | בתפקיד עצמו |  |
| 2021 | מעילה | עופר מקסימוב | * מועמד לפרס האקדמיה לטלוויזיה לשחקן ראשי בסדרת דרמה (2021)
 |
| 2021–הווה | עלומים | יניב טל |  |
| 2022 | ריקוד האש | נתן שולמן | * **זוכה** פסטיבל סיריס מאניה – השחקן הראשי הטוב ביותר
	+ מועמד לפרס האקדמיה לטלוויזיה לשחקן ראשי בסדרת דרמה (2022)
 |
| 2023–הווה | גוף שלישי | עידו אברהמי | * מועמד פרס האקדמיה הישראלית לטלוויזיה לשחקן ראשי בסדרת דרמה ודרמה יומית (2024)
 |
| איסט סייד | מומי בן דאהן | * מועמד פרס האקדמיה הישראלית לטלוויזיה לשחקן ראשי בסדרת דרמה ודרמה יומית (2024)
 |
| **יפורסם בהמשך** | המירוץ למיליון | בתפקיד עצמו | מנחה |
| **יפורסם בהמשך** | הראש | בתפקיד ראש השב"כ | הסדרה נרכשה לשידור בנטפליקס |
| סרטים |
| 1996 | זולגות הדמעות מעצמן | ילד שנפגע מאוטו |  |
| 2002 | יוסי וג'אגר | ג'אגר | סרט טלוויזיה

* **זוכה** פרס האקדמיה הישראלית לטלוויזיה למשחק בדרמה, מיני סדרה או סרט טלוויזיה (2003)
 |
| 2004 | מדורת השבט | יואל החייל |  |
| 2005 | שושלת שוורץ | אבישי | * מועמד לפרס אופיר לשחקן המשנה הטוב ביותר (2004)
 |
| 2012 | המהגרים | רוני חי | סרט טלוויזיה |
| 2013 | פלאות | הרב שמעיה כנפו |  |

תיאטרון, פסטיגלים ומופעים
-------------------------

* 2002 – "פסטיגל מהסרטים" (זכה במקום הראשון עם שירו)
* 2003 – "פסטיגל סובב עולם" (זכה במקום הראשון עם שירו)
* 2004 – "טרזן וג'יין" (תפקיד ראשי)
* 2005 – "שיר נולד" (מופע חנוכה)
* 2008 – "יוסף וכותונת הפסים"
* 2011 – "i פסטיגל"
* 2015 – "היי סקול פסטיגל"
* 2024 - "SING פסטיגל"

קישורים חיצוניים
----------------

ויקישיתוף מדיה וקבצים בנושא **יהודה לוי** בוויקישיתוף
* יהודה לוי, ברשת החברתית אינסטגרם
* יהודה לוי, במיזם "אישים" לתיעוד היצירה הישראלית
* יהודה לוי, במסד הנתונים הקולנועיים IMDb (באנגלית)
* יהודה לוי, באתר "אידיבי", מאגר הידע העברי לקולנוע ישראלי ועולמי
* יהודה לוי, באתר AllMovie (באנגלית)
* יהודה לוי, במסד הנתונים הקולנועיים KinoPoisk (ברוסית)
* יהודה לוי, דף שער בספרייה הלאומית
* יהודה לוי, בארכיון הבימה
* יניר דקל, חופשה באל. איי, באתר ynet, 17 בנובמבר 2010
* מערכת גיא פינס, יהודה לוי חוזר בתשובה?, באתר nana10‏, 28 באפריל 2013
* טל דרורי‏, יהודה לוי מודה: "בגלל נינט אני שומר שבת", באתר וואלה!‏, 29 במאי 2013
* קרן נתנזון, יהודה לוי: "הייתי מטונף, לא התקלחתי", באתר ynet, 7 ביוני 2013
* גיל משעלי, ‏מה עובר על יהודה לוי?, באתר ‏מאקו‏, 19 ביוני 2014
* עידן יוסף ימין, איש חתיך מאוד: יהודה לוי מדבר על הכל, באתר את, 15 ביולי 2015
* אתר למנויים בלבד איתי סגל, "אני רק זוכר ששמעתי את הצליל של הלב שלי נשבר", באתר "ידיעות אחרונות", 10 באוקטובר 2017
* אמנון גולדמן‏, יהודה לוי: "צריכה להיות סיבה טובה מאד כדי שאשתתף בסצנת סקס", באתר וואלה!‏, 8 בינואר 2018
* אתר למנויים בלבד שירלי מושיוף, איש העולם, באתר "ידיעות אחרונות", 18 בדצמבר 2018
* אתר למנויים בלבד איתי סגל, "החיים מכפכפים אותי, אבל יש גם הרבה מתנות בדרך", באתר "ידיעות אחרונות", 21 באפריל 2022

הערות שוליים
------------

1. 1 2  יהודה לוי ו"בלאדי מורי" הישראלית זכו בפסטיבל סירייס מאניה, באתר ynet, 25 במרץ 2022
2. ↑  לירון סיני, רועי ניק: "אין לי בעיה שישוו אותי ליהודה לוי", באתר ynet, 21 בפברואר 2013
3. ↑  ניסים קלדרון, אלבום התהילה של גברי "גברון" לוי, באתר פ"תנטו, 30 ביולי 2015
4. ↑  ביוגרפיה: יהודה לוי, באתר ynet, 26 במאי 2003
5. ↑  נועה הרשקוביץ‏, נחשפה רשימת המועמדים לפרסי הטלוויזיה 2013, באתר וואלה!‏, 29 בדצמבר 2013
6. ↑  סדרה חדשה על חייו של יהודה לוי, גיא פינס, 26 במאי 2013
7. ↑  צפו: יהודה לוי משחק גרסה של עצמו, באתר ynet, 14 באוגוסט 2014
8. ↑  סמדר שילוני, איש חשוב מאוד: יהודה לוי מצוין בתפקיד עצמו, באתר ynet, 4 בספטמבר 2014
9. ↑  התפקיד ההוליוודי של יהודה לוי, באתר וואלה!‏, 12 באוקטובר 2014
10. ↑  מאת אביב וינברגר, האם יהודה לוי עוזב את רנואר?, באתר מגזין את, ‏2020-07-20
11. ↑  גיל משעלי, ‏זה סופי: יהודה לוי ינחה את "המירוץ למיליון", באתר ‏מאקו‏, 12 במרץ 2023
12. ↑  קיץ ברבנר, ‏אחרי חודשים של שמועות ומגעים: יהודה לוי נבחר להגיש את "המירוץ למיליון", באתר מעריב אונליין, 12 במרץ 2023
13. ↑  רן בוקר, "חאנשי", "אלף" ו"קופה ראשית" מובילים: המועמדים לטקס פרסי האקדמיה לטלוויזיה, באתר ynet, 18 במרץ 2024
14. ↑  יהודה לוי: "אני רואה את שלומית כאמא של הילדים שלי", באתר Xnet‏, 7 ביוני 2016
15. ↑  עולם תעצור: יהודה לוי ושלומית מלכה התחתנו, באתר ‏מאקו‏, 25 במאי 2017
16. ↑  זה נגמר: שלומית מלכה ויהודה לוי התגרשו, באתר וואלה!‏, 24 באוגוסט 2021

|  |  |  |
| --- | --- | --- |
| **הקודם**:**2002 - אין** | **פרס האקדמיה לטלוויזיה - משחק בדרמה, מיני סדרה או סרט טלוויזיה 2003 - יהודה לוי ("יוסי וג'אגר")** | **הבא**:**2004 - דרור קרן ("רינה ואריק לנצח")לאורה ריבלין ("המסע הארוך")** |

|  |  |  |
| --- | --- | --- |
| **הקודם**:**2002 - דב גליקמן ("שטיסל")** | **פרס האקדמיה לטלוויזיה - שחקן הטוב ביותר בסדרת דרמה 2014 - יהודה לוי ("איש חשוב מאוד")** | **הבא**:**2015 - דב גליקמן ("שטיסל")** |

|  |  |  |
| --- | --- | --- |
| **הקודם**:**2015: לי בירן ודר זוזובסקי** | **פרסי נבחרי השנה של פרוגי - זוג השנה**  **2016: יהודה לוי ושלומית מלכה**  | **הבא**:**2017: לי בירן ואליאנה תדהר** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299047305171
* BNE: XX1785445
* BnF: cb16631146g (data)
* GND: 173787398
* ISNI: 0000 0000 5943 1121
* LCCN: no2005006941
* NTA: 336248911
* SUDOC: 121407330
* VIAF: 36641867
* WorldCat: lccn-no2005006941

 |